આ અંગે ચક્રપાણિઅે વધુમાં જણાવ્યું હતું કે અમારા સંગઠને ગાઝિયાબાદના ઈન્દિરાપુરમમાં બપોરે અેકથી બે કલાક દરમિયાન આ કારને જાહેરમાં સળગાવી દેવા નિર્ણય કર્યો હતો. ઓલ ઈન્ડિયા હિન્દુ મહાસભાના રાષ્ટ્રીય અધ્યક્ષ હોવાનો દાવો કરનારા અને રામ જન્મભૂમિ કેસના અરજદારોમાંથી અેક અેવા ચક્રપાણિઅે જણાવ્યું કે દાઉદ ઈબ્રાહીમ અને તેના સાગરીતોઅે દેશમાં અને ખાસ કરીને મુંબઈમાં જે આતંકવાદ ફેલાવ્યો હતો તેનાથી કારને સળગાવવી અેક સાંકેતિક રીતે આતંકવાદને અંતિમ સંસ્કાર આપવા સમાન બાબત છે.